પાટણ શહેરના વિવિધ મહોલ્લા પોળોમાં પીવાની પાઈપ લાઈનમાં લીકેજ હોવાને લઈ પાણીનો બગાડ થઈ રહ્યો છે તો સાથે લીકેજના કારણે પીવાનું પાણી દુગિત અને દુર્ગંધ મારતું આવતું હોવાને પગલે શહેરીજનો ભારે મુશ્કેલીમાં મુકાઈ જવા પામ્યા છે ત્યારે આ અંગે રોજબરોજ પાલિકાના સત્તાધિશોને રજૂઆતો કરી હોવા છતાં સત્તાધિશો દ્વારા લીકેજ પાઈપ લાઈનનું રીપેરીંગકામ કરાવવા માટે આંખ આડા કાન કરવાને લઈ લોકોનું આરોગ્ય પણ ખતરામાં મુકાઈ જવા પામ્યું છે અને દુગિત અને દુર્ગંધ મારતું પાણી પીવાના ઉપયોગમાં ન છુટકે લોકો લેતા ઝાડા ઉલ્ટીના કેસો પ્રકાશમાં આવવા પામ્યા છે તેમ છતાં પાલિકા તંત્ર ઘોર નિંદ્રામાં હોય તેવો અને કોઈ જ કામગીરી નહી કરતા છેવટે શહેરીજનોને તેઓના પ્રશ્નોના નિકાલ માટે પાટણ કલેક્ટર કચેરી ખાતે આવેદનપત્ર આપી તેઓની રજૂઆત કરવાનો વારો આવ્યો છે ત્યારે પારેવા સર્કલથી લઈ જયવીર નગર સુધીના વીસ્તારમાં છેલ્લા ઘણા સમયથી દૂષિત અને દુર્ગંધ મારતું પાણી આવતું હોવાના પગલે લોકો પારાવાર મુશ્કેલીનો સામનો કરવાનો વારો આવ્યો છે અને ન છુટકે પૈસા ખર્ચી પીવાનું પાણી મંગાવવાની ફરજ પડી રહી છે તો ગરીબ વર્ગ પાણી માટે પૈસા ખર્ચવા અસમર્થ હોઈ ન છુટકે ગંદુ અને દુર્ગંધ મારતું પાણી પીવાના ઉપયોગમાં લેતા બિમારીનો ભોગબનવાનો વારો આવ્યો છે ત્યારે શાંતાબા હોલની સામેના ભાગે આવેલ આકાશગંગા ફ્લેટમાં પીવાનું પાણી દુષિત તેમજ દુર્ગંધ મારતું આવતા જે અંગે પાલિકાના સત્તાધીશોને રજૂઆત કરી હોવા છતાં તેનો કોઈ ઉકેલ ન થતા છેવટે આજે ફ્લેટના તમામ રહીશો એકત્ર થઈ ફ્લેટ પરિસર ખાતે માટલા ફોડી પાટણ કલેક્ટર કચેરી ખાતે ગંદા પાણીની બોટલો ભરી પહોંચ્યા હતા.